Toshihide Maskawa

Toshihide Maskawa (egentlig Masukawa; japansk: 益川 敏英 Masukawa Toshihide; født 7. februar 1940 i Nagoya i Japan) er en japansk fysiker som er kjent for sitt arbeid med CP-brudd og for at han ble tildelt en fjerdedel av Nobelprisen i fysikk i 2008 for hans oppdagelse av «opprinnelsen til brutt symmetri som predikerer eksistensen av minst tre familier av kvarker i naturen».

Han ble uteksaminert fra Nagoya-universitetet i 1962 og ble tildelt en doktorgrad i partikkelfysikk fra samme universitet i 1967. Ved universitetet i Kyoto på begynnelsen av 1970-tallet samarbeidet han tett sammen med Makoto Kobayashi med å forklare brutt symmetri – også kjent som CP-brudd – i standardmodellen for partikkelfysikk. Maskawa og Kobayashis teori krevde at der var minst tre generasjoner av kvarker, en forutsigelse som ble bekreftet eksperimentelt fire år senere med oppdagelsen av bunnkvarken.

Maskawa var direktør for Yukawa Institutt i for teoretisk fysikk i Japan mellom 1997 og 2003. Han er også professor emeritus ved Universitetet i Kyoto og professor ved Kyoto Sangyo-universitetet.

Referanser

Eksterne lenker 
 

Japanske fysikere
Japanske nobelprisvinnere
Nobelprisvinnere (fysikk)
Personer fra Nagoya